CELEX: 32017D1968
Language: lv
Date: 2017-10-26 00:00:00
Title: Politikas un drošības komitejas Lēmums (KĀDP) 2017/1968 (2017. gada 26. oktobris), ar ko ieceļ ES operācijas komandieri Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem (Atalanta) (ATALANTA/3/2017)

28.10.2017   
            
            
               LV
            
            
               Eiropas Savienības Oficiālais Vēstnesis
            
            
               L 279/55
            
         POLITIKAS UN DROŠĪBAS KOMITEJAS LĒMUMS (KĀDP) 2017/1968
   (2017. gada 26. oktobris),
   ar ko ieceļ ES operācijas komandieri Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem (Atalanta) (ATALANTA/3/2017)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. pantu,
   ņemot vērā Padomes Vienoto rīcību 2008/851/KĀDP (2008. gada 10. novembris) par Eiropas Savienības militāro operāciju ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem (1) (Atalanta) un jo īpaši tās 6. pantu,
   tā kā:
   
               (1)
            
            
               Padome, ievērojot Vienotās rīcības 2008/851/KĀDP 6. panta 1. punktu, ir pilnvarojusi Politikas un drošības komiteju (PDK) pieņemt lēmumus par ES operācijas komandiera iecelšanu Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem (“ES operācijas komandieris”).
            
         
               (2)
            
            
               PDK 2016. gada 18. maijā pieņēma Lēmumu (KĀDP) 2016/808 (2), ar ko brigādes ģenerāli Robert A. MAGOWAN iecēla par ES operācijas komandieri.
            
         
               (3)
            
            
               Apvienotā Karaliste ir ierosinājusi par brigādes ģenerāļa Robert A. MAGOWAN pēcteci ES operācijas komandiera amatā iecelt ģenerālmajoru Charlie STICKLAND, OBE.
            
         
               (4)
            
            
               ES Militārā komiteja atbalsta minēto ieteikumu.
            
         
               (5)
            
            
               Saskaņā ar 5. pantu Protokolā Nr. 22 par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās ar aizsardzību saistītu Savienības lēmumu un rīcību izstrādē un īstenošanā,
            
         IR PIEŅĒMUSI ŠO LĒMUMU.
   1. pants
   Ar šo ģenerālmajors Charlie STICKLAND, OBE no 2017. gada 7. novembra tiek iecelts par ES operācijas komandieri Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem.
   2. pants
   Lēmums (KĀDP) 2016/808 ar šo tiek atcelts.
   3. pants
   Šis lēmums stājas spēkā tā pieņemšanas dienā.
   To piemēro no 2017. gada 7. novembra.
   
      Briselē, 2017. gada 26. oktobrī
      
         
            Politikas un drošības komitejas vārdā –
         
         
            priekšsēdētājs
         
         W. STEVENS
      
   
   
      (1)  OV L 301, 12.11.2008., 33. lpp.
   
   
      (2)  Politikas un drošības komitejas Lēmums (KĀDP) 2016/808 (2016. gada 18. maijs), ar ko ieceļ ES operācijas komandieri Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem (Atalanta) (ATALANTA/2/2016) (OV L 132, 21.5.2016., 103. lpp.).